วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
21 ต.ค. 2558

ภาครวมตลาดภาคเช้า
ดัชนี SET ช่วงเช้าปิดลบ 1,418.59 (-0.04 จุด,-0.00%) กรอบ 1415-1425 มูลค่าการซื้อขาย  15,277.288 ลบ. เรียงลำดับมูลค่าการซื้อขาย ENERG BANK CONMAT PROP ICT COMM CONS FOOD TRANS FIN ตามลำดับ
ตลาดภูมิภาคปรับขึ้น [FBMKLCI +0.22%][HSI ปิด][Nikkei 225 +0.81%][TAIEX -0.47%][SSE +0.39%]  ติดตามการรายงานผลประกอบการไตรมาส 3 ของบริษัทต่างๆ โดยข้อมูลเศรษฐกิจวันนี้ ได้แก่ ก.คลังญี่ปุ่น เปิดเผยในรายงานเบื้องต้นว่า ญี่ปุ่นขาดดุลทางการค้า 1.145 แสนล้านเยน (955.5 ล้านดอลลาร์สหรัฐ) ในเดือนก.ย. โดยยอดส่งออกในเดือนก.ย.เพิ่มขึ้น +0.6%YoY ขณะที่การนำเข้าร่วงลง 11.1% ในเดือนที่แล้ว
ปัจจัยไทย นายวิรไท  ผู้ว่าธปท.ประเมินว่ามาตรการกระตุ้นเศรษฐกิจที่ภาครัฐประกาศในช่วงที่ผ่านมาจะส่งผลดีต่อเศรษฐกิจในปีหน้า โดยคาดว่าอัตราการขยายตัวทางเศรษฐกิจไทยในปี 59 เติบโตได้ราว 3.6-3.7% จากในปีนี้ที่น่าจะเติบโตได้ราว 2.7%  ประเมินรับผลดีแพ็คเกจมาตรการภาครัฐติดตามมาตรการสินเชื่อบ้าน 1 หมื่นลบ.สั่ง ธอส.ตั้งสำรองกันหนี้สูญ และระบุการใช้นโยบายผ่อนคลายนานเกินไปอาจเกิดผลข้างเคียงที่ไม่พึงประสงค์ ด้านสำนักงานเศรษฐกิจการเกษตร (สศก.) เปิดเผยถึงภาวะเศรษฐกิจการเกษตรในไตรมาส 3 ปี 2558  พบว่า หดตัว 4.9% เมื่อเทียบกับช่วงเดียวกันของปี 2557 ซึ่งเป็นการหดตัวต่อเนื่องจากช่วงครึ่งแรกของปี 2558
IMPACT(+) PTTEP U ADVANC BBL BAY SCB BJC IVL MAKRO DTAC CPN PS TOP DELTA IFEC BH LH     
IMPACT(-) SCC KBANK GLOW BIGC CPF STEC RATCH THAI TU TMB S TPIPL ITD KTC TCAP EGCO BANPU    
 
แนวโน้มตลาดและหุ้นที่น่าสนใจ
เคลื่อนไหวกรอบแคบปิดยืนเหนือ 1,415
ในกราฟ 60 นาที SET  SMA&amp;MACD ชะลอตัว แท่งเทียนเริ่มแกว่งออกด้านข้าง หากผ่านแนวต้านแรกที่ 1,430 มีแนวโน้มไปทดสอบ 1,440 หลุด 1,415 มีโอกาสปรับตัวลง ทดสอบแนวรับ 1,404  
 
IRPC (ราคาปิดภาคเช้า 4.18)
แนะนำซื้อ แนวรับ 4.04 แนวโน้มในกราฟราย 60 นาที ยังเป็นขาขึ้น ปริมาณการซื้อขายหนาแน่น คาดลงมาทดสอบแล้วไปต่อ แนวต้าน 4.26/4.35 โดยมี 4.00/3.70 เป็นจุดตัดขาดทุน  
 
TPIPL (ราคาปิดภาคเช้า 2.66)
แนะนำซื้อ แนวรับ 2.56 หากยืนเหนือ 2.65 ผ่านมีโอกาสทดสอบ 2.70/2.88 แนวโน้มเป็นขาขึ้นในกราฟราย 60 นาที ตัดขาดทุนหากหลุด 2.50/2.45
 
ข่าวภาคบ่าย
– CPN คงเป้ารายได้รวมปี 58 โต 10% จาก 2.4 หมื่นลบ.ปีก่อน
– BAY และบ.ย่อย ไตรมาส 3/58 กำไรสุทธิเพิ่มขึ้นเป็น 4.85 พันลบ.
– SR “สยามราช”คาดเคาะราคา IPO ให้ส่วนลดจากราคาเหมาะสม 4.2-4.8 บ./หุ้น
– TPP ศูนย์วิจัยกสิกรฯมอง TPP ไม่กระทบระยะสั้น หากท่าทีชัดเจนเร็วช่วยดึงการลงทุน
– KBANK มั่นใจสินเชื่อรายใหญ่ปีนี้โต 4%ตามเป้าหมาย, NPL ที่ 1% 
– SAMCO คาดกำไรปี 58 ดีกว่าปีก่อน ,NPFเพิ่มเป็น 10%จาก 8.69% ตั้งงบ 900-1 พันลบ.ซื้อที่ดิน 3 แปลงพัฒนาโครงการในปี 60
– QH คาดยอดขายปีนี้ตามเป้า 2.2 หมื่นลบ. เผยมี Backlog 1.2 หมื่นลบ. ทยอยรับรู้ฯ 3 พันลบ.ใน Q4/58
– THAI ร่วง 1.80% สวนตลาด โบรกฯระบุแผนฟื้นฟูพลาดเป้ากระทบ-ระวังโอกาสเพิ่มทุน  